smcproject/ml-wiki-sentences huggingface dataset:
മനുഷ്യനിൽ 31 ജോടി സുഷുമ്നാ നാഡികളാണുള്ളത്.
സുഷുമ്നയിലെ പുരോ നാഡീമൂലം (ventral nerve root), പൃഷ്ഠനാഡീമൂലം (dorsal nerve root) എന്നിവയിൽ നിന്നാണ് സുഷുമ്നാ നാഡികൾ ഉദ്ഭവിക്കുന്നത്.
താണതരം കശേരുകികളിൽ ഈ ഓരോ നാഡീമൂലവും പ്രത്യേകം നാഡികളായി കാണപ്പെടുന്നു.
എന്നാൽ ഉയർന്നതരം കശേരുകികളിൽ ഈ രണ്ട് നാഡീമൂലങ്ങളും സംയോജിച്ച് സുഷുമ്നാ നാഡികളായി പരിണമിച്ചിരിക്കുന്നു.
സുഷുമ്നാ നാഡികൾ, നട്ടെല്ലിലെ കശേരുക്കൾക്കിടയിലൂടെ ഫോറാമെൻ (foramen) എന്ന വിടവിലൂടെയാണ് പുറത്തുകടക്കുന്നത്.
സുഷുമ്നയുടെ വിവിധ ഭാഗങ്ങളിൽ നിന്നും ഉദ്ഭവിക്കുന്ന ഈ നാഡികൾ ചിലപ്പോൾ പ്ലെക്സസ് (plexus) എന്നു പേരുള്ള നാഡീസമൂഹമായും കാണപ്പെടുന്നു.
സുഷുമ്നയുടെ ഗ്രൈവ (cervical) ഭാഗത്തുനിന്നുള്ള നാഡീസമൂഹം കഴുത്തിലെയും നെഞ്ചിലെയും പേശികളെ നാഡീകരിക്കുന്നു.
ഭുജ (brachial)ഭാഗത്തുനിന്നുള്ള നാഡീസമൂഹം തോൾ, കൈകാലുകൾ എന്നിവിടങ്ങളെ നാഡീകരിക്കുന്നു.
വക്ഷീയ (thoracic) ഭാഗത്തുള്ള സുഷുമ്നാ നാഡികൾ ഒറ്റയായാണ് കാണപ്പെടുന്നത്.
ഇവ മുതുക്, വാരിയെല്ല്, ഉദരം എന്നിവിടങ്ങളിലേക്ക് വ്യാപിച്ചിരിക്കുന്നു.
ഇടുപ്പ് (lumbar), ത്രികം (sacrum) എന്നിവിടങ്ങളിലെ നാഡീസമൂഹം പ്രധാനമായും കാലുകളെയാണ് നാഡീകരിക്കുന്നത്.
പുഡെൻഡൽ, കോക്സീജിയൽ നാഡീസമൂഹങ്ങൾ യഥാക്രമം ഗുദം, പ്രത്യുത്പാദന അവയവങ്ങൾ എന്നിവയിലേക്കു നാഡികളെ എത്തിക്കുന്നു.
സ്വതന്ത്ര നാഡീവ്യൂഹം
ഹൃദയ പേശിയെയും, രക്തവാഹിനികളിലും മറ്റുമുള്ള മൃദുല പേശികളെയും ഗ്രന്ഥികളെയും നാഡീകരിക്കുന്ന ചാലക നാഡികളുടെ വ്യൂഹമാണ് സ്വതന്ത്ര നാഡീവ്യൂഹം(Autonomic nervous system).
ഇത് കേന്ദ്രനാഡീ വ്യൂഹത്തിൽ നിന്നും പൂർണമായും സ്വതന്ത്രമല്ല.
ഈ വ്യൂഹത്തിൽ പ്രധാനമായും രണ്ട് ന്യൂറോണുകളെ വീതം ഉൾക്കൊള്ളുന്ന നാഡീപഥങ്ങളാണുള്ളത്.
കേന്ദ്രനാഡീവ്യൂഹത്തിനുള്ളിൽ കാണപ്പെടുന്ന ഒന്നാമത്തെ ന്യൂറോൺ, പ്രീഗാംഗ്ലിയോണിക് ന്യൂറോൺ എന്നും കേന്ദ്രനാഡീവ്യൂഹത്തിനു പുറത്തുള്ള രണ്ടാമത്തെ ന്യൂറോൺ പോസ്റ്റ് ഗാംഗ്ലിയോണിക് ന്യൂറോൺ എന്നും അറിയപ്പെടുന്നു.
പ്രീഗാംഗ്ലിയോണിക് ന്യൂറോണുകളുടെ ആക്സോണുകൾ സന്ദേശങ്ങളെ പോസ്റ്റ് ഗാംഗ്ലിയോണിക് ന്യൂറോണിലെത്തിക്കുന്നു.
ഇവിടെനിന്നും മറ്റു ചാലക ന്യൂറോണുകൾ വഴി സന്ദേശങ്ങൾ-നിശ്ചിത പേശികളിലെത്തുന്നു.
മറ്റു നാഡീവ്യവസ്ഥയിൽ നിന്നും വ്യത്യസ്തമായി ഈ നാഡീവ്യൂഹത്തിൽ ചാലകനാഡികൾ, നേരിട്ട് അവയവങ്ങളിലെത്താതെ, പോസ്റ്റ് ഗാംഗ്ലിയോണുകൾവഴിയാണ് അവയവങ്ങളിലെത്തുന്നത്.
സുഗമമായ ശാരീരിക പ്രവർത്തനങ്ങൾക്ക് അവശ്യം വേണ്ട സ്ഥിതി സ്ഥിരത (homeostasis) നിലനിർത്താൻ  ഈ വ്യൂഹം സഹായിക്കുന്നു.
സ്വതന്ത്രനാഡീവ്യൂഹത്തിന് രണ്ടു പ്രധാന ഭാഗങ്ങളാണുള്ളത്.
സിമ്പതിക വ്യൂഹവും (sympathetic) പാരാ സിമ്പതികവ്യൂഹവും (para sympathetic).
നട്ടെല്ലിന്റെ പുരോഭാഗത്തിന് ഇരുവശങ്ങളിലുമായി കഴുത്തുമുതൽ പൃഷ്ഠം വരെ ഒരു മാലപോലെ നീണ്ടുകിടക്കുന്ന ഗാംഗ്ലിയോണുകൾ ഉൾപ്പെട്ടതാണ് സിമ്പതിക വ്യൂഹം.
ഈ നാഡീ തന്തുക്കൾ ചർമത്തിലെ സ്വേദഗ്രന്ഥികൾ, രക്തവാഹികളിലെ മൃദുല പേശികൾ എന്നിവയിൽ നാഡീകരണം സാധ്യമാക്കുന്നു.
ശക്തമായ തണുപ്പ്, ഭയം തുടങ്ങിയ വികാരങ്ങൾ ഉണ്ടാകുന്ന അവസരങ്ങളിലാണ് സിമ്പതിക വ്യൂഹം പ്രവർത്തനസജ്ജമാകുന്നത്.
ഉയർന്ന രക്തസമ്മർദം , കൊറോണറി ധമനികളുടെ സങ്കോചം, ഹൃദയമിടിപ്പിലെ വർധനവ്, പേശികൾ, ഹൃദയം , ശ്വാസകോശം , മസ്തിഷ്കം എന്നിവയിലേക്കുള്ള രക്തവിതരണത്തിലുണ്ടാകുന്ന വർധനവ്, ഉയർന്ന ശ്വാസോച്ഛ്വാസം, സ്വേദഗ്രന്ഥികളുടെ തുടർച്ചയായ പ്രവർത്തനം, ഉമിനീരിന്റെ പ്രവാഹത്തിലുണ്ടാകുന്ന കുറവ് എന്നിവ സിമ്പതിക വ്യൂഹം പ്രവർത്തനനിരതമാകുമ്പോൾ ക്രമീകരിക്കപ്പെടുന്നു.
മസ്തിഷ്കത്തിലെയും സുഷുമ്നയിലെയും നാഡീതന്തുക്കൾ ഉൾപ്പെടുന്നതാണ് പാരാ സിമ്പതികവ്യൂഹം.
പത്താം കപാല നാഡിയായ വാഗസ് നാഡിയാണ് ഈ വ്യൂഹത്തിലെ പ്രധാന നാഡി.
സിമ്പതിക വ്യൂഹത്തിന്റെ പ്രവർത്തനങ്ങൾക്ക് വിപരീതമായ പ്രവർത്തനങ്ങളാണ് ഇവിടെ കേന്ദ്രീകരിച്ചിട്ടുള്ളത്.
(ഉദാ. കുറഞ്ഞ രക്തസമ്മർദം, ശ്വാസോച്ഛ്വാസം തുടങ്ങിയവ) ശരീരത്തിന് വിശ്രമം നല്കുകയാണ് പാരാസിമ്പതിക വ്യൂഹത്തിന്റെ പ്രധാനധർമം.
ബാഹ്യചോദനകൾക്കു പുറമേ, നിരവധി വസ്തുക്കൾ നാഡീവ്യൂഹത്തിൽ എത്തിച്ചേരാറുണ്ട് (ഉദാ. രാസവസ്തുക്കൾ, മരുന്ന്, ഹോർമോൺ മുതലയാവ).
ഈ അന്യവസ്തുക്കൾ നാഡീവ്യൂഹത്തിന്റെ പ്രവർത്തനത്തെ ബാധിക്കുന്നു.
മദ്യം, ബാർബിറ്റ്വുറേററ്, ഓപ്പിയം, മോർഫിൻ തുടങ്ങിയ വസ്തുക്കൾ നാഡീവ്യൂഹത്തിന്റെ സന്തുലനാവസ്ഥയെ തകിടം മറിക്കുന്നു.
മസ്തിഷ്കത്തിലേക്കുള്ള ഓക്സിജൻ വിതരണത്തിൽ ഉണ്ടാകുന്ന കുറവ്, അയോണുകളുടെ ചലനത്തിൽ ഉണ്ടാകുന്ന വ്യതിയാനം എന്നിവയും നാഡീവ്യൂഹത്തിന് ഹാനികരമാണ്.
ജീവകം-ബി-യിൽ ഉണ്ടാകുന്ന വൻകുറവ്, മസ്തിഷ്കം, സുഷുമ്നാ എന്നിവിടങ്ങളിലെ നാഡികൾക്ക് തകരാറു സംഭവിക്കാൻ കാരണമാകുന്നു.
നാഡീവ്യൂഹത്തിന്റെ ശരിയായ പ്രവർത്തനം, ശ്വസനം, രക്തചംക്രമണം, ദഹനം തുടങ്ങിയ മറ്റു വ്യവസ്ഥകളുടെ പ്രവർത്തനത്തെ ആശ്രയിച്ചിരിക്കുന്നു.
എന്നിരുന്നാലും, പ്രായം കൂടുന്തോറും ശരീരത്തിൽ നാഡീകോശങ്ങൾ നഷ്ടപ്പെടാനുള്ള സാധ്യതയും ഏറിവരുന്നു അവലംബം ↑ ↑ പേജ് 352, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാഡീവ്യൂഹം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാടൻ വാറ്റ് ഇംഗ്ലീഷ് വിലാസം https://ml.wikipedia.org/wiki/Moonshine
സർക്കാർ അനുമതിയില്ലാതെ അനധികൃതമായി നിർമ്മിക്കുന്ന ഉയർന്ന ഗാഢതയുള്ള മദ്യമാണ് മൂൺഷൈൻ അല്ലെങ്കിൽ നാടൻ വാറ്റ് .
സാധാരണയായി നിയമവിരുദ്ധമായി നിർമ്മിക്കപ്പെടുന്നു.
"പിടിക്കപെടാതിരിക്കുവാൻ രാത്രിയിൽ മദ്യം ഉണ്ടാക്കുന്നത്" എന്നതിൽ നിന്നാണ് മൂൺഷൈൻ (ചന്ദ്രന്റെ പ്രകാശത്തിൽ നിർമ്മിക്കുന്നത്) എന്ന പേര് ലഭിച്ചത്.
സ്വന്തം നാടൻ വാറ്റിയെടുക്കുന്ന ഭൂരിഭാഗം ആളുകളും കർഷകരോ ഗ്രാമപ്രദേശങ്ങളിൽ താമസിക്കുന്നവരോ ആയതിനാൽ അവർക്ക് മിച്ചമുള്ള ഏത് വിളയും നാടൻ വാറ്റാക്കാൻ  ഉപയോഗിക്കുന്നു.
സംഘടിതരും അസംഘടിതരുമായ കുറ്റവാളികൾ ഉൾപ്പെട്ടിരുന്ന നിരോധന കാലഘട്ടത്തിൽ മൂൺഷൈൻ വളരെ പ്രചാരത്തിലായി.
ഇന്നും അത് ഉണ്ടാക്കി ഉപയോഗിക്കുന്നുണ്ട്.
വാറ്റ് ഏതെങ്കിലും ധാന്യത്തിൽ നിന്നോ പഴങ്ങളിൽ നിന്നോ ഉണ്ടാക്കാം.
പക്ഷേ സാധാരണയായി മുളപ്പിച്ച ധാന്യം ഉപയോഗിച്ചാണ് നിർമ്മിക്കുന്നത്.
സമൃദ്ധമായതിനാലും പുളിപ്പിക്കാവുന്ന പഞ്ചസാരയുടെ നല്ല ഉറവിടമായതിനാലും നെല്ല് പലപ്പോഴും തിരഞ്ഞെടുക്കപ്പെടുന്നു.
നാടൻ വാറ്റിൽ എഥനോളും മെഥനോളും ഉൾപ്പെടുന്നു.
മെഥനോൾ മൂലം ഒപ്റ്റിക് നാഡി നശിപ്പിക്കുന്നതിലൂടെ സ്ഥിരമായ അന്ധതയ്ക്ക് കാരണമാകും.
പ്രധാനമായും വാറ്റ് നിർമ്മാണത്തിൽ ഉപയോഗിക്കുന്ന വസ്തുക്കളിൽ നിന്ന് ഉൽപ്പാദിപ്പിക്കുന്ന നാടൻ വാറ്റ് മലിനമാക്കാം.
ഓട്ടോമോട്ടീവ് റേഡിയറുകൾ കണ്ടൻസറുകളായി ഉപയോഗിക്കുന്നത് അപകടകരമാണ്.
കണ്ടൻസറുകളായി ഉപയോഗിക്കുന്ന റേഡിയറുകളിലും പ്ലംബിംഗിലേക്കുള്ള കണക്ഷനുകളിൽ ലെഡ് അടങ്ങിയിരിക്കാം.
ഈ രീതികൾ ഉപയോഗിക്കുന്നത് പലപ്പോഴും അന്ധതയോ ലെഡ് വിഷബാധയോ ഉണ്ടാക്കുന്നു.
വാറ്റ് ഉൽപാദനത്തിൽ മെഥനോൾ ആകസ്മികമായി ഉൽപ്പാദിപ്പിക്കപ്പെടുമ്പോഴോ മൂൺഷൈനിൽ മായം കലർത്താൻ ഉപയോഗിക്കുമ്പോഴോ മെഥനോൾ വിഷബാധ ഉണ്ടാകുന്നു.
നാടൻ വാത്തിന്റെ ഗുണനിലവാരത്തിനായുള്ള ഒരു നാട്ടുനടപ്പാണ് ഒരു ചെറിയ അളവിൽ നടൻ കത്തിക്കുക എന്നത്.
സുരക്ഷിതമായ വാറ്റിയെടുക്കൽ ആണെങ്കിൽ നീല ജ്വാല കത്തുന്നു എന്നാൽ ഒരു മലിനമായ വാറ്റിയെടുക്കൽ മഞ്ഞ ജ്വാലയിൽ കത്തുന്നു എന്നതാണ് നാട്ടുനടപ്പ് സിദ്ധാന്തം.
ഇതും കാണുക ചാരായം അവലംബം ↑ {{ cite book }} :  CS1 maint: location missing publisher ( link ) CS1 maint: multiple names: authors list ( link ) CS1 maint: numeric names: authors list ( link )
നാടൻപെണ്ണും നാട്ടുപ്രമാണിയും
നാടൻപെണ്ണും നാട്ടുപ്രമാണിയും  ഒരു മലയാള ചലച്ചിത്രം ആണ്.
2000 ൽ അത് പുറത്തിറങ്ങി.
അഭിനേതാക്കൾ ജയറാം സംയുക്ത  വർമ്മ ജഗതി  ശ്രീകുമാർ ശ്രീവിദ്യ ഹരിശ്രീ  അശോകൻ
നാഡി ഇംഗ്ലീഷ് വിലാസം https://ml.wikipedia.org/wiki/Nerve
ശരീരത്തിലെ ആവേദസംവാഹിനികളായ അവയവങ്ങളെയാണ് നാഡി എന്നു വിളിക്കുന്നത്.
ഈ ശരീരഭാഗങ്ങൾ തലച്ചോറിൽ നിന്നും സുഷുമ്നാ നാഡിയിൽ നിന്നും ശരീരത്തിലെ മറ്റു അവയവങ്ങളിലേക്ക് നിർദ്ദേശങ്ങൾ എത്തിക്കുന്നു.
ഇത് ഒരു കൂട്ടം നാഡീ കോശങ്ങൾ ചേർന്ന് ചരടുപോലെ ശരീരഭാഗങ്ങളിൽ നീളത്തിൽ കാണപ്പെടുന്നു.
കുറച്ചുകൂടി ലളിതമായ മസ്തിഷ്കവ്യവസ്ഥയുള്ള പാറ്റാ പോലെയുള്ള ജീവികളിലെ കേന്ദ്ര നാഡീ വ്യൂഹത്തിൽ ന്യൂറൽ ട്രാക്റ്റ് എന്ന് വിളിക്കുന്ന ഭാഗവും ഇതേ ധർമ്മം പാലിക്കുന്നവയാണ്.
ചിത്രശാല ഒരു നാഡിയുടെ പരിച്ഛേദം അവലംബങ്ങൾ
നാഡീകോശം ഇംഗ്ലീഷ് വിലാസം https://ml.wikipedia.org/wiki/Neuron ന്യൂറോൺ
നാഡീവ്യവസ്ഥയുടെ ജീവധർമ്മപരവും ഘടനാപരവുമായ അടിസ്ഥാനയൂണിറ്റുകളാണ് നാഡീകോശങ്ങൾ (ഇംഗ്ലീഷ്: Neuron).
വൈദ്യുതപരമായി ഉത്തേജനവിധേയമാകുന്ന ഈ കോശങ്ങൾക്ക് വിവരങ്ങളെ വൈദ്യുത - രാസരൂപങ്ങളിൽ സന്ദേശങ്ങളായി പ്രേഷണം ചെയ്യുന്നതിനുള്ള കഴിവുണ്ട്.
നൂറ് നൂറുകോടിയിലധികം ന്യൂറോണുകൾ മനുഷ്യശരീരത്തിലുള്ളതായി കണക്കാക്കപ്പെടുന്നു.
അതിൽത്തന്നെ 98ശതമാനവും മസ്തിഷ്കത്തിലാണ്.
മസ്തിഷ്കത്തിന്റെ ബാഹ്യപാളിയായ സെറിബ്രൽ കോർട്ടക്സിൽത്തന്നെ 9 മുതൽ 10 വരെ ബില്യൺ നാഡീകോശങ്ങൾ കാണപ്പെടുന്നു.
ഓരോ നാഡീകോശവും 25000 ത്തോളം ഇതര കോശങ്ങളുമായി ബന്ധം സ്ഥാപിച്ചിട്ടുണ്ട്.
ന്യൂറോണുകളെ പരിപോഷിപ്പിക്കുന്നതും താങ്ങിനിർത്തുന്നതും വിസർജ്ജ്യവസ്തുക്കൾ നീക്കം ചെയ്യുന്നതും അവയ്ക്കിടയിൽ അടുക്കിക്കാണപ്പെടുന്ന ഗ്ലിയൽ (Glial) കോശങ്ങളാണ്.
നാഡീകോശങ്ങളുടേതിനെക്കാൾ പത്തിരട്ടി എണ്ണമുണ്ട് ഈ കോശങ്ങൾ.
നാഡീകോശത്തിന്റെ ഘടന
ഒരു നാഡീകോശത്തിന് കോശശരീരം (Soma/ Cell body), ആക്സോൺ (Axon), ഡെൻഡ്രൈറ്റ് (Dendrite) എന്നിങ്ങനെ വ്യക്തമായ മൂന്നുഭാഗങ്ങളുണ്ട്.
കോശശരീരം അഥവാ സോമ
പെരികാരിയോൺ, സൈറ്റോൺ, സെൽബോഡി, സോമ എന്നിങ്ങനെ വിവിധപേരുകളിൽ ഇതറിയപ്പെടുന്നു.
കോശശരീരത്തിനുപുറമേ കാണപ്പെടുന്ന ആവരണം കോശസ്തരമാണ്.
ഇതിന് 7.5 മുതൽ 10 നാനോമീറ്റർ കനമുണ്ട്.
ഫോസ്ഫോഗ്ലിസറൈഡുകൾ കൊണ്ട് നിർമ്മിച്ച കോശസ്തരത്തിന് ഇതരകോശങ്ങളുടെ കോശസ്തരഘടന തന്നെയാണുള്ളത്.
കോശശരീരത്തിനുള്ളിലാണ് കോശത്തിന്റെ നിയന്ത്രണകേന്ദ്രമായ മർമ്മ (Nucleus) മുള്ളത്.
കോശത്തിന്റെ മധ്യാഭാഗത്തായി കാണപ്പെടുന്ന മർമ്മത്തിന് പൊതുവേ ഒരൊറ്റ മർമ്മകമാണുള്ളത്.
കോശദ്രവ്യത്തിലുള്ള മുഖ്യ കോശാംഗങ്ങൾ മൈറ്റോകോൺഡ്രിയ, റൈബോസോം, ഗോൾഗിവസ്തുക്കൾ എന്നിവയാണ്.
കോശശരീരത്തിൽ സെൻട്രോസോമുകൾ ഇല്ലാത്തതിനാൽ നാഡീകോശങ്ങൾക്ക് വിഭജനശേഷിയില്ല.
നിസ്സിൽ ബോഡി/ നിസ്സിൽ ഗ്രാന്യൂൾ
ഫ്രാൻസ് നിസ്സിൽ (Franz Nissl) എന്ന ശാസ്ത്രജ്ഞന്റെ പേരിലറിയപ്പെടുന്ന നിസ്സിൽ ഗ്രാന്യൂളുകൾ ടൈഗ്രോയിഡ് സബ്സ്റ്റൻസ് എന്നപേരിലും അറിയപ്പെടുന്നു.
കോശദ്രവ്യത്തിലുള്ള ഇവ തരികളായി കാണപ്പെടുന്നവയാണ്.
ആക്സോണിലൊഴിച്ച് ഡെൻഡ്രൈറ്റിൽ ഇവ ചിതറിക്കാണപ്പെടുന്നു.
പ്ലാസ്മാസ്തരം കൊണ്ട് പൊതിഞ്ഞിട്ടുള്ള അതിസൂക്ഷ്മസഞ്ചികളാണിവ.
സ്തരത്തിനുള്ളിലേയ്ക്ക് റൈബോന്യൂക്ലിക്കാസിഡുകൾ (RNA), മാംസ്യങ്ങളുമായിച്ചേർന്ന് കാണപ്പെടുന്നു.
ഇത്തരത്തിൽ അവ റൈബോസോമുകൾ രൂപപ്പെടുത്തുന്നു കോശത്തിനാവശ്യമായ വിവിധയിനം മാംസ്യങ്ങൾ നിർമ്മിക്കുകയാണിവയുടെ മുഖ്യധർമ്മം.
ന്യൂറോഫൈബ്രില്ലുകൾ
കോശസ്തരത്തിലെമ്പാടും തിങ്ങിക്കിടക്കുന്ന ചരടുകൾ പോലുള്ള ഭാഗങ്ങളാണിവ.
ഇവ ആവേഗങ്ങളുടെ പ്രസരണത്തിന് സഹായിക്കുകയും കോശത്തിനാവശ്യമായ താങ്ങ് നൽകുകയും ചെയ്യുന്നു.
ലിപ്പോഫ്യൂസിൻ
നാഡീകോശങ്ങളിലെ ലൈസോസോമുകളുടെ പ്രവർത്തനഫലമായ രൂപപ്പെടുന്ന ഉപോൽപ്പന്നമായ ഒരു വർണ്ണവസതുവാണിത്.
പ്രായം കൂടുന്നതിനനുസരിച്ച് നാഡീകോശങ്ങളിൽ ഇവയുടെ അളവും വർദ്ധിക്കുന്നു.
ആക്സോൺ
കോശശരീരത്തിൽ നിന്ന് പുറപ്പെടുന്ന ഏറ്റവും നീളം കൂടിയ കോശതന്തുവാണിത്.
ആക്സോൺ ഹില്ലോക്ക് (Axon hillock)എന്ന തടിച്ച ഭാഗത്തുനിന്നാണ് കോശശരീരത്തിൽ ഇവ പുറപ്പെടുന്നത്.
ആക്സോണിന്റെ തുടക്കഭാഗം ഇനിഷ്യൽ സെഗ്മെന്റ് (Initial segment)എന്നറിയപെടുന്നു.
ഇനിഷ്യൽ സെഗ്മെന്റും ആക്സോൺ ഹില്ലോക്കും കൂടിച്ചരുന്ന ഭാഗമാണ് ട്രിഗർ സോൺ(Trigger Zone).
ആക്സോണിൽ ട്രിഗർ സോണിൽ നിന്നാണ് ആവോഗങ്ങൾ രൂപപ്പെടുന്നത്.
ആക്സോണിന്റെ ശാഖകളെ കൊളാറ്റിറലുകൾ (Collaterals) എന്നുവിളിക്കുന്നു.
ഓരോ ആക്സോണും അവയുടെ കൊള്ളാറ്റിറലുകളും അവസാനിക്കുന്ന ചെറുശാഖകളാണ് ആക്സോണൈറ്റുകൾ.
(Axonites).
ടെർമിനൽ ബട്ടൺ (Terminal Button), എൻഡ് ബൾബ് (End bulb) അഥവാ ടീലോഡെൻഡ്രിയ (Telodendria) എന്നറിയപ്പെടുന്ന മുഴകളിൽ ഈ ശാഖകൾ അവസാനിക്കുന്നു.
ആക്സോണുകളിൽ നിസ്സിൽ ഗ്രാന്യൂളുകൾ കാണപ്പെടുന്നില്ല.
ആക്സോണിനുള്ളിലെ  കോശദ്രവ്യമാണ് ആക്സോപ്ലാസം.
ആക്സോണിനെ പൊതിയുന്ന കോശസ്തരഭാഗമാണ് ആക്സോലമ്മ.
മൈറ്റോകോൺഡ്രിയ, ആക്സോപ്ലാസ്മിക് വെസിക്കിൾ, ന്യൂറോട്യൂബ്യൂൾ, എന്നിവ ഇവിടെ കാണപ്പടുന്നു.
സ്പർശനം , ശബ്ദം , പ്രകാശം , തുടങ്ങിയ ഇന്ദ്രിയാനുഭവങ്ങൾ സാധ്യമാക്കുന്ന ഇന്ദ്രിയങ്ങളിൽ ആവേഗങ്ങൾ സ്പൈനൽ കോഡ് , മസ്തിഷ്കം എന്നിവയിലേക്കയക്കുന്ന ഇന്ദ്രിയനാഡീകോശങ്ങൾ, മസ്തിഷ്കം , സ്പൈനൽ കോഡ് തുടങ്ങിയവയിൽ നിന്ന് ആവേഗങ്ങൾ സ്വീകരിച്ച് പേശികളെ സംങ്കോചം, ഗ്രന്ഥിളുടെ പ്രവർത്തനം തുടങ്ങിയവ സാധ്യമാക്കുന്ന മോട്ടോർ നാഡികോശങ്ങൾ.
തലച്ചോറിലും സ്പൈനൽ കോഡിലും മറ്റു നാഡീകോശങ്ങൾക്കിടയിൽ ബന്ധം സാധ്യമാക്കുന്ന അന്തർ-നാഡീകോശങ്ങൾ എന്നിവ അവയിൽപ്പെട്ടതാണ്‌.
നാഡീകോശങ്ങൾ അവയവങ്ങളിൽ നിന്നുള്ള ഉദ്ദീപകങ്ങൾ സ്വീകരിക്കുകയും അവയെ കേന്ദ്രനാഡീവ്യൂഹത്തിൽ എത്തിക്കുകയും, ഇത്തരം വിവരങ്ങൾ അവിടെ വെച്ച്  സംസ്കരിക്കപ്പെടുകയും അതിന്റെ പ്രതികരണം ശരീരത്തിന്റെ മറ്റ് ഭാഗങ്ങളിലേക്കെത്തിക്കുകയും ചെയ്യുന്നു.
നാഡീകോശങ്ങളുടെ ആക്^തിയും വലിപ്പവും അവയുടെ പ്രവർത്തനത്തെ ആശ്രയിച്ചിരിക്കും.
ഇവയ്ക്ക്, താരത‌മ്യേന വലിയ കോശശരീരവും വ്യക്തമായ ന്യൂക്ലിയസും, കോശശരീരത്തിൽ നിന്ന് നീണ്ടു പോകുന്ന ആക്സോണും, ഡെൻഡ്രോണും, ആക്സോണിൽ നിന്ന് ആക്സോണൈറ്റും ആക്സോണെറ്റിന്റ് അഗ്രം സിനാപ്റ്റിക് നോബുകളും, ഡെൻഡ്രോണിൽ നിന്ന് ഡെൻഡ്രൈറ്റും ഉണ്ട്.
ആക്സോണിനു ചുറ്റും ആവരണമായി മയലിൻഷീത്തും കാണപ്പെടുന്നു.
ചെറിയ ശാഖകളായി കാണപ്പെടുന്ന ഡെൻഡ്രൈറ്റിന്റെ അഗ്രങ്ങൾ ഉദ്ദീപനങ്ങളെ സ്വീകരിക്കുന്ന ഗ്രാഹികളായി വർത്തിക്കുന്നു.
ഈ ഉദ്ദീപനങ്ങൾ വൈദ്യുത ആവേഗങ്ങളായി ഡെൻഡ്രൈറ്റിൽ നിന്ന് ഡെൻഡ്രോൺ വഴി കോശശരീരത്തിലെത്തുന്നു, ഇവ ആക്സോണുകളിലൂടെ കടന്നു പോകുന്നു.
കോശശരീരത്തിൽ നിന്നും ആവേഗം ആക്സോണൈറ്റിലൂടെ സിനാപ്റ്റിക് നോബിൽ എത്തുന്നു.
ഒരു ന്യൂറോണിന്റെ ആക്സോണൈറ്റുകളും മറ്റൊരു ന്യൂറോണിന്റെ ഡെൻഡ്രൈറ്റുകളും തമ്മിൽ ബന്ധപ്പെട്ടിരിക്കുന്നു.
ഈ ഭാഗമാണ് സിനാപ്സ്.
ഇവിടെ ആക്സോണൈറ്റുകളും ഡെൻഡ്രൈറ്റുകളും തമ്മിൽ സ്പർശിക്കുന്നില്ല.
സിനാപ്റ്റിക് നോബിൽ നിന്ന് അസറ്റിൽ കൊളിൻ , ഗ്ലൂട്ടമൈറ്റ്, ഗാമഅമിനോബ്യൂട്ടിറിക് ആസിഡ്, ഡൊപമീൻ എന്നിവ പോലുള്ള ചില നാഡീയ പ്രേഷകങ്ങൾ സിനാപ്റ്റിക്ക് വിടവിലേക്ക് സ്രവിക്കപ്പെടുന്നു.
ഇത് അടുത്ത് നാഡീകോശത്തിന്റെ ഡെൻഡ്രൈറ്റുകളെ ഉത്തേജിപ്പിക്കുന്നു.
ഇപ്രകാരം നാഡീകോശങ്ങളിൽ കൂടി ആവേഗങ്ങൾ പ്രസരിക്കുന്നു.
ഈ ആവേഗങ്ങൾ മസ്തിഷ്കത്തിലോ , പേശികളിലോ , ഗ്രന്ഥികളിലോ എത്തി പ്രവർത്തനങ്ങളെ നിയന്ത്രിക്കുന്നു.
ആവേഗങ്ങളുടെ വേഗത സെക്കന്റിൽ 0.5 മുതൽ 100 മീറ്റർ വരെയാണ്.
നാഡിവ്യൂഹത്തിൽ കാണപ്പെടുന്ന സങ്കീർണ്ണതയും വൈവിദ്യവും നാഡികോശങ്ങൾ തമ്മിലുള്ള ബന്ധങ്ങളുമായി ബന്ധപ്പെട്ടിരിക്കുന്നു, ഇത്തരം ബന്ധങ്ങൾ അവ കൈമാറ്റം ചെയ്യുന്നതോ അല്ലെങ്കിൽ അവ പേശികളിലേക്കും ഗ്രന്ഥികളിലേക്കും കൈമാറുന്നതോ ആയ ആവേഗങ്ങളുമായി ബന്ധപ്പെട്ടുമിരിക്കുന്നു.
അയോണുകൾ വഴിയുള്ള വൈദ്യുത ചാർജ്ജുകളുടെ രൂപത്തിലാണ്‌ ഇവ തമ്മിലുള്ള ആവേഗങ്ങളുടെ കൈമാറ്റം നടത്തുന്നത്.
നാഡീകോശത്തിന്റെ പ്രവർത്തനം (ഗണിത - ജീവശാസ്ത്ര വീക്ഷണം )
ന്യൂറോണിന്റെ കോശഭിത്തി ഒരു അചാലകമാണ് .
അതു ന്യൂറോണിനകത്തുള്ള അയോണുകളെയും (പ്രധാനമായും സോഡിയം, പൊട്ടാസ്യം, കാൽഷ്യം, ക്ലോറൈഡ് അയോണുകൾ) പുറത്തുള്ള അയോണുകളെയും തമ്മിൽ വേർതിരിച്ചു നിർത്തുന്നു.
സാധാരണ അവസ്ഥയിൽ ന്യൂറോണിനകത്ത് സോഡിയം കൂടുതലും പൊട്ടാസ്യം കുറവുമാൺ.
ന്യൂറോണിനു പുറത്തുള്ള മീഡിയത്തിൽ സോഡിയം കുറവും പൊട്ടാസ്യം കൂടുതലുമാണ് .
അതുകൊണ്ട് ഒരു ചാർജ്ജ് വ്യത്യാസം ഉണ്ടാവുന്നുണ്ട്.
അതായത്, കോശഭിത്തി, ഋണചാർജ്ജുകളെയും ധനചാർജ്ജുകളെയും വേർതിരിക്കുന്ന അചാലകമായി വർത്തിക്കുന്നു.
അതിനാൽ കോശഭിത്തി ഒരു കപ്പാസിറ്റർ ആയി കണക്കാക്കാം.
കോശഭിത്തി അചാലകമാണ് എന്നു പറഞ്ഞത് പൂർണ്ണമായും ശരിയല്ല.
അയോണുകൾക്ക് പുറത്തേക്കും അകത്തേക്കും പോകാനുള്ള ചാനലുകൾ കോശഭിത്തിയിലുണ്ട്.
ഓരോതരം അയോണിനും കടന്നു പോകാൻ പ്രത്യേകം ചാനലുകളാണ് ഉള്ളത് .
ചാനലുകൾ തുറന്ന അവസ്ഥയിലോ അടഞ്ഞ അവസ്ഥയിലോ ആകാം.
എത്ര ചാനലുകൾ അടഞ്ഞിരിക്കുന്നു എന്നതിനനുസരിച്ച് അയോണിന്റെ ഒഴുക്കു ( വൈദ്യുത കറണ്ട് ) വ്യത്യാസപ്പെടും.
അതുകൊണ്ട്, ചാനലുകളെ വൈദ്യുതരോധം ആയി സങ്കൽപ്പിക്കാം.
ചാനലുകൾ അടയുന്നതും തുറക്കുന്നതും ന്യൂറോണിന്റെ വൈദ്യുത പൊട്ടൻഷ്യലിനനുസരിച്ചാണ് - ഇത്, വിവിധ തരം ചാനലുകൾക്കു വ്യത്യസ്തമാണ്.
ഇതിനു പുറമെ, ന്യൂറോണിനകത്തും പുറത്തുമുള്ള അയോണുകളുടെ ഗാഢതാവ്യത്യാസം (concentration difference) നിലനിർത്തുന്നതിനുള്ള അയോൺ പമ്പുകളും കോശഭിത്തിയിലുണ്ട് .
ഊർജ്ജം (ATP) ഉപയോഗിച്ച്  പൊട്ടൻഷ്യൽ വ്യത്യാസം നിലനിർത്തുന്ന ഇവയെ വൈദ്യുതസെല്ലിനോട് ഉപമിക്കാം.
ന്യൂറോണിന്റെ പൊട്ടൻഷ്യൽ അളക്കുന്നത്, പുറത്തെ മീഡിയത്തിന്റെ വൈദ്യുത പൊട്ടൻഷ്യലുമായുള്ള വ്യത്യാസം ആയാണ്.
സന്തുലിതാവസ്ഥയിൽ ഉള്ള ന്യൂറോണിന്റെ പൊട്ടൻഷ്യലിനെ resting potential  എന്നു വിളിക്കുന്നു.
ഇത് സാധാരണയായി -65 മില്ലി വോൾട്ടാണ് .
നാഡീകോശങ്ങൾ തമ്മിലുള്ള ആശയവിനിമയം
നാഡീകോശങ്ങൾ തമ്മിലുള്ള  ആശയവിനിമയത്തിനു രണ്ടു രീതികളുണ്ട് - സിനാപ്സുകളും ഗ്യാപ് ജംഗ്ഷനുകളും .
ഗ്യാപ് ജംഗ്ഷൻ സിനാപ്സ് ഇരുവശങ്ങളിലേക്കുമുള്ള ആശയവിനിമയം ഒരുവശത്തേക്കു മാത്രമുള്ള ആശയവിനിമയം വേഗത കൂടുതൽ വേഗത കുറവ് അനലോഗ് സിഗ്നലുകൾ ഡിജിറ്റൽ സിഗ്നലുകൾ
അവലംബം 1 2 പത്താംതരം പാഠപുസ്തകം , മലയാളം പി.ഡി.എഫ്. ↑ http://www.bem.fi/book/02/02.htm ↑ Concise Medical Physiology, Chaudhuri, New Central Book Agency Pvt. Ltd, Culcutta, Page 463
നാടൻ പ്രേമം
ശക്തി എന്റർപ്രൈസസ്സിനു വേണ്ടി എൻ. വിശ്വേശരയ്യയും പി.എസ്. ഗോപാലകൃഷ്ണനും ചേർന്നു നിർമിച്ച മലയാളചലച്ചിത്രമാണ് നാടൻ പ്രേമം .
ജിയോപിക്ചേഴ്സ് വിതരണം ചെയ്ത ഈ ചിത്രം 1972 മേയ് 05-ന് കേരളത്തിൽ പ്രദർശനം തുടങ്ങി അഭിനേതാക്കൾ മധു ഷീല അടൂർ ഭാസി പ്രേമ ശങ്കരാടി ടി.ആർ. ഓമന ബഹദൂർ കെ.പി. ഉമ്മർ രാഗിണി എസ്.പി. പിള്ള പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ എൽ.ആർ. ഈശ്വരി തിരശീലക്കു പിന്നിൽ സംവിധാനം - ക്രോസ്ബൽറ്റ് മണി നിർമ്മാണം - എൻ. വിശ്വേശരയ്യ, പി.എസ്. ഗോപാലകൃഷ്ണൻ ബാനർ - ശക്തി എന്റെർപ്രൈസസ് കഥ - എസ്.കെ. പൊറ്റക്കാട് തിരക്കഥ, സംഭാഷണം - തോപ്പിൽ ഭാസി ഗാനരചന - പി. ഭാസ്കരൻ സംഗീതം - വി. ദക്ഷിണാമൂർത്തി ഛായഗ്രഹണം - പി. രാമസ്വാമി ചിത്രസംയോജനം - ചക്രപാണി കലാസംവിധാനം - എസ്. കൊന്നനാട്ട് ഗാനങ്ങൾ ഗാനരചന - പി. ഭാസ്കരൻ സംഗീതം - വി. ദക്ഷിണാമൂർത്തി ക്ര.
ഗാനം ആലാപനം 1 കന്നിനിലാവിന്നലെയൊരു പി സുശീല 2 പാരിൽ സ്നേഹം ശാശ്വതമെന്നായ്‌ കെ ജെ യേശുദാസ് 3 മയങ്ങാത്ത രാവുകളിൽ എൽ ആർ ഈശ്വരി 4 ഉണ്ടനെന്നൊരു രാജാവിനു പി ജയചന്ദ്രൻ 5 ചെപ്പും പന്തും നിരത്തി കെ ജെ യേശുദാസ് 6 പഞ്ചാരക്കുന്നിനെ പാവാട ചാർത്തുന്ന കെ ജെ യേശുദാസ് അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് നാടൻ പ്രേമം
നാഡീയപ്രേഷകം ഇംഗ്ലീഷ് വിലാസം https://ml.wikipedia.org/wiki/Neurotransmitter
ന്യൂറോണുകൾ തമ്മിലുള്ള ആശയവിനിമയം സാധ്യമാക്കുന്ന കെമിക്കലുകളാണ് ന്യൂറോട്രാൻസ്മിറ്ററുകൾ അഥവാ നാഡീയപ്രേഷകം .
നാഡീകോശത്തിലെ ഇലക്ട്രിക്കൽ ഇമ്പൾസിന്റെ ഫലമായി, സിനാപ്സുകളിൽ നിന്ന് സിനാപ്റ്റിക് വിടവിലേക്ക് ഇവ സ്രവിക്കപ്പെടുകയും, അതിന്റെ അടുത്ത ന്യൂറോണിന്റെ ഡെണ്ട്രൈറ്റുകൾക്ക് സിഗ്നൽ കിട്ടുകയും ചെയ്യുന്നു.
ന്യൂറോട്രാൻസ്മിറ്ററുകൾ എക്സൈറ്റേറ്ററിയോ, ഇൻ‌ഹിബിറ്ററിയോ ആവാം.
പിരിൻ ദേശീയോദ്യാനം Dautov vrah is summer A winter view of Pirin and its highest summit Vihren A sunset over the Tevno Vasilashko Lake A Bulgarian fir in Pirin An image of Pirin poppy ( Papaver degenii ), restricted to the park Boreal owl Chamois ssp.
balcanica , seen from far in Pirin National Park
Chamois ssp.
balcanica , seen from far in Pirin National Park Koncheto ridge A typical habitat in Pirin
പിരിൻ ദേശീയോദ്യാനം ( Bulgarian : Национален парк "Пирин") , തെക്ക്-പടിഞ്ഞാറൻ ബൾഗേറിയ യിലെ പിരിൻ മൗണ്ടനുകളുടെ വലിയ ഭാഗം ഉൾക്കൊള്ളുന്ന ഒരു ദേശീയോദ്യാനമാണ്.
ഈ ഉദ്യാനത്തിൻ 403.56 ചതുരശ്രകിലോമീറ്റർ (155.82 സ്ക്വയർ മൈൽ വിസ്തൃതിയുണ്ട്.
രാജ്യത്തെ മൂന്ന് ദേശീയ ഉദ്യാനങ്ങളിലൊന്നാണിത്.
മറ്റുള്ളവ റില ദേശീയോദ്യാനം,  സെൻട്രൽ ബാൾക്കൻ ദേശീയോദ്യാനം എന്നിവയാണ്.
1962 ൽ സ്ഥാപിക്കപ്പെട്ട ഈ ദേശീയോദ്യാനത്തിൻറെ അതിരുകൾ അതിനു ശേഷം നിരവധി തവണ മാറ്റിവരയ്ക്കപ്പെട്ടു.
പിരിൻ ദൈശീയോദ്യാനം 1983 ൽ യുനസ്കോ ഒരു ലോക പൈതൃക സ്ഥലമായി പ്രഖ്യാപിക്കുകയുണ്ടായി.
സമുദ്രനിരപ്പിൽ നിന്നുള്ള ഉയരം 950 മീറ്റർ മുതൽ 2,914 മീറ്റർ വരെ വ്യത്യാസപ്പെട്ടിരിക്കുന്നു.
ബൾഗേറിയയിലെ രണ്ടാമത്തെ ഏറ്റവും ഉയർന്ന തലമാണ് വിഹ്‍റ, ബാൾക്കനിലെ മൂന്നാമത്തേതും.
ദേശീയോദ്യാനം സ്ഥിതിചെയ്യുന്നത്, രാജ്യത്തിൻറെ തെക്കുപടിഞ്ഞാറൻ അറ്റത്തുള്ളതും ഏഴു മുനിസിപ്പാലിറ്റികൾ സ്ഥിതിചെയ്യുന്നതുമായ ബ്ലഗോയെവ്രാഡ് പ്രോവിൻസിലാണ്.
ബാൻസ്കോ, ഗോട്ട്‍സെഡെൽച്ചേവ്, ക്രെസ്ന, റാസ്‍ലോഗ്, സൻഡാൻസ്കി, സിമിറ്റ്ലി, സ്ട്രുമ്യാന എന്നിവയാണ് ഈ ഏഴു മുനിസിപ്പാലിറ്റികൾ.
പിറനീസ് പർവ്വതനിര
തെക്ക് പടിഞ്ഞാറൻ യൂറോപ്പിൽ സ്പെയിനിന്റെയും ഫ്രാൻസിന്റെയും അതിർത്തിയിൽ സ്ഥിതിചെയ്യുന്ന പർവ്വതനിരയാണ് പിറനീസ് പർവ്വതനിര .
ഈ പർവ്വതനിരക്ക് അനെറ്റോ കൊടുമുടിയിൽ 3,404 metres (11,168 ft) ഉയരമുണ്ട്.
ഐബീരിയൻ ഉപദ്വീപിനെ യൂറോപ്യൻ വൻ കരയിൽനിന്നും വേർതിരിക്കുന്നത് പിറനീസ്  ആണ്.
ബിസ്കാനി ഉൾക്കടൽ ( കേപ് ഹിഗുയേർ ) മുതൽ മദ്ധ്യധരണ്യാഴി ( കേപ് ഡി ക്രിയസ് ) വരെ 491 km (305 mi) നീളത്തിൽ വ്യാപിച്ചുകിടക്കുന്നു.
പിറന്നാൾ
ഒരു വ്യക്തി ജനിച്ച ദിവസത്തിലെ നക്ഷത്രവും അപ്പോഴത്തെ മലയാളമാസവും ആസ്പദമാക്കിയാണ് പിറന്നാൾ(പിറന്ന നാൾ) ആഘോഷിക്കുന്നത്.
ജനിച്ചതിനു ശേഷം വരുന്ന വർഷങ്ങളിലെ ജന്മമാസവും ജന്മനക്ഷത്രവും ഒന്നിച്ചു വരുന്ന ദിവസമാണ് പിറന്നാളായി ആഘോഷിക്കുന്നത്.
ആഘോഷരീതി പരമ്പരാഗതമായി ഇംഗ്ലീഷുകാർ പിറന്നാളാഘോഷത്തിൽ മെഴുകുതിരികൾ കത്തിച്ചുവെക്കുന്നു
പിറന്നാൾ പല രീതിയിൽ ആഘോഷിക്കുന്നു.
സമ്മാനം നൽകുന്നതും ആളുകൾ ഒത്തുകൂടുന്നതുമെല്ലാം പിറന്നാളാഘോഷത്തിലെ പരമ്പരാഗത രീതികളാണ്.
ഒരു വ്യക്തിക്ക് എത്ര പ്രായമായെന്ന് അറിയിക്കുന്നതിനായാണ് പിറന്നാൾ ആഘോഷിക്കുന്നത്.
സാധാരണയായി ഒരു വ്യക്തിയുടെ മരണത്തോടെ പിറന്നാളാഘോഷങ്ങൾ നിർത്തുന്നു.
പക്ഷേ ചില പ്രശസ്ത വ്യക്തികളുടെ കാര്യത്തിൽ ഈ രീതിയിൽ മാറ്റം വരുത്തുന്നുണ്ട്.
ഉദാഹരണത്തിന്, ഷേക്സ്‌പിയർ തന്റെ അമ്പത്തിരണ്ടാം വയസ്സിൽ അന്തരിച്ചെങ്കിലും അദ്ദേഹത്തിന്റെ ഓർമ്മക്കായി അദ്ദേഹത്തിന്റെ പിറന്നാളുകൾ ആഘോഷിച്ചുപോരുന്നു.
ചില മതങ്ങൾ മതസ്ഥാപകരുടെ ജന്മദിനം ആഘോഷിക്കാറുണ്ട്.
ബുദ്ധമത വിശ്വാസികൾ ബുദ്ധന്റെ ജന്മദിനം ഒരു പ്രധാന ആഘോഷമായി കാണുന്നു.
അതു പോലെത്തന്നെ ക്രിസ്തുവിന്റെ ജന്മദിനമായ ക്രിസ്തുമസ്സും ലോകം മുഴുവൻ ആഘോഷിക്കപ്പെടുന്നു.
എന്നാൽ ചില മതക്കാർ, ഉദാഹരണത്തിന് യഹോവയുടെ സാക്ഷികൾ , പിറന്നാളുകൾ ആഘോഷിക്കുന്ന പതിവില്ല.
ജന്മദിനവും പിറന്നാളും
എപ്പോളും നമുക്ക് സംശയം ഉളവാക്കുന്ന രണ്ടു വാക്കുകൾ ആണ് ജന്മദിനവും പിറന്നാളും.
ജന്മദിനം എന്നത് ജനിച്ച ദിവസത്തെ ആസ്പദമാക്കിയാണ്.
എന്നാൽ പിറന്നാൾ എന്നത് ജനിച്ച ദിവസത്തിലെ നക്ഷത്രത്തെ ആസ്പദമാക്കിയാണ് ആചരിക്കുക.
പിറവം ഇംഗ്ലീഷ് വിലാസം https://ml.wikipedia.org/wiki/Piravom
9°51′0″N 76°30′0″E ﻿ / ﻿ 9.85000°N 76.50000°E ﻿ / 9.85000; 76.50000 എറണാകുളം ജില്ലയിലെ മൂവാറ്റുപുഴ താലൂക്കിലുള്ള ഒരു പട്ടണമാണ് പിറവം .
ജില്ലയുടെ തെക്കേ അറ്റത്തായി കോട്ടയം ജില്ലയുടെ അതിർത്തിയോട് ചേർന്ന് സ്ഥിതി ചെയ്യുന്ന പ്രദേശമാണിത്.
മൂവാറ്റുപുഴയാർ പിറവത്ത് കൂടി കടന്നു പോകുന്നു.
ഹിന്ദുസ്ഥാൻ ന്യൂസ് പ്രിന്റ് ഫാക്റ്ററി Archived 2013-10-08 at the Wayback Machine .
പിറവത്തിനടുത്തുള്ള വെള്ളൂരിലാണ് സ്ഥിതി ചെയ്യുന്നത്.
കൂത്താട്ടുകുളമാണ് അടുത്തുള്ള  മറ്റൊരു പട്ടണം.
പിറവം പാലം ചരിത്രം
പഴയ വടക്കുംകൂർ രാജ്യത്തിന്റെ ഭാഗമായിരുന്ന പിറവം പിന്നീട് തിരുവിതാംകൂറിന്റെ ഭാഗമായി.
പഴയ കൊച്ചിയുടെയും തിരുവിതാംകൂറിന്റെയും അതിർത്തി കൂടിയായിരുന്നു പിറവം.
തിരുവിതാംകൂറിലെ എണ്ണപ്പെട്ട സാംസ്കാരിക കേന്ദ്രമായിരുന്നു പിറവം.
അന്നത്തെ ആയോധനാഭ്യാസ കേന്ദ്രങ്ങളായിരുന്ന കളരികളുടെ ബാക്കിപ്പത്രം ഭൂതകാലത്തിന്റെ ഓർമ്മപോലെ ഇന്നും ഇവിടെ കാണാം.
ചാലാശ്ശേരി ഗുരുക്കന്മാരും അവർ കളരിപ്പയറ്റു പഠിപ്പിച്ചുകൊണ്ടിരുന്ന കളരികളും പരദേവതമാരെ കുടിയിരുത്തിയിരിക്കുന്ന കുടുംബക്ഷേത്രങ്ങളും പോയകാലത്തിന്റെ പ്രൗഢിയെ വിളിച്ചോതുന്നുണ്ട്.
ആട്ടക്കഥ, ചാക്യാർകൂത്ത് എന്നിവ രാജകുടുംബങ്ങളുമായി ബന്ധപ്പെട്ട് ഇവിടെ വളർച്ച പ്രാപിച്ചിരുന്നു.
പിറവത്തെ മുടിയേറ്റ് സംഘം വളരെ പ്രസിദ്ധമാണ്.
പുരാതന കാലം മുതൽ തന്നെ പ്രശസ്തമായ പാഴൂർ പടിപ്പുര സ്ഥിതി ചെയ്യുന്നത് പിറവത്താണ്.
രാജാക്കന്മാരുടെ പള്ളി എന്നറിയപ്പെടുന്ന പിറവം വലിയപള്ളി (യാക്കോബായ പള്ളി) ഈ പ്രദേശത്തെ പുരാതന ക്രൈസ്തവ ദേവാലയങ്ങളിലൊന്നാണ്.
ശ്രീശങ്കരാചാര്യരുടെ ഉപനയനവും സമാവർത്തനവും നടത്തിയ മേല്പാഴൂർ മന ഈ പഞ്ചായത്തിലാണ്.
പിറവത്തിനു ചുറ്റുമുള്ള സ്ഥലങ്ങൾ പാഴൂര്, കളമ്പൂര്,ഓണക്കൂര്, കാരൂര്,തുടങ്ങിയ ഊരുകളാണ്.
ഈ ഊരുകളാൽ ചുറ്റപ്പെട്ട പുരം അഥവാ ചെറിയ പട്ടണം ആണ് പിന്നീട് പിറവം ആയത് എന്ന് കരുതപ്പെടുന്നു.
ഉണ്ണിയേശുവിനെ സന്ദർശിക്കാൻ പോയ മൂന്നു രാജാക്കന്മാരുടെ പള്ളിയാണ് ഇന്ന് പിറവത്തുള്ള ഏറ്റവും വലിയ സ്ഥാപനം.
അതിനോടു ബന്ധപ്പെടുത്തി പിറവിയുമായി ബന്ധപ്പെട്ട് എങ്ങനെയോ പിറവം ഉണ്ടായി എന്ന് പറയാറുണ്ടെങ്കിലും അതിന് ഉപോദ്ബലകമായ ഐതിഹ്യകഥകൾ പോലും ഇല്ല.
ക്രിസ്തുവിൻറെ പിറവിയുമായി ബന്ധപ്പെട്ടാണ് പിറവം എന്ന പേര് വന്നത് എന്നൊരു ഐതിഹ്യം നിലവിലുണ്ട് .
ആരാധനാലയങ്ങൾ പാഴൂർ പെരും തൃക്കോവിൽ മഹാദേവ ക്ഷേത്രം പിഷാരുകോവിൽ ക്ഷേത്രം പള്ളിക്കാവ് ശ്രീ ഭഗവതി ക്ഷേത്രം പിറവം സെന്റ് മേരിസ് വലിയപള്ളി പിറവം കൊച്ചു പള്ളി (ക്നാനായ കത്തോലിക്കാ പള്ളി) തിരുവീശംകുളം ശിവക്ഷേത്രം കളമ്പൂക്കാവ് ക്ഷേത്രം പാറേക്കുന്നു ശ്രീ ധർമ്മശാസ്താ ക്ഷേത്രം പള്ളിപ്പാട്ട്‌ ഭഗവതി ക്ഷേത്രം സെഹിയോൺ യാക്കോബായ പള്ളി ഓന്നാക്കൂർ കോട്ടാരകുന്നു യാക്കോബായ പള്ളി, പാലചുവട്.
കർമ്മൽകുന്നു ഓർത്തഡോക്സ് പള്ളി.
ഉത്സവങ്ങൾ പാഴൂർ മഹാശിവരാത്രി - മഹാശിവരാത്രി ദിവസം ക്ഷേത്രത്തിൽ കിഴക്കു ഭാഗത്തായി പരന്നു കിടക്കുന്ന പുഴമണൽപ്പുറത്ത്‌ ശിവരാത്രി ദിവസം പുള്ളുവന്മാരും പുള്ളുവത്തികളും കൂട്ടം കൂട്ടമായി വന്ന് വീണ മീട്ടി നന്തുണി കൊട്ടി പാട്ടുപാടുന്നതു കാണാം.
ധാരാളം ഭക്തജനങ്ങൾ പുള്ളുവന്മാരേക്കൊണ്ടും പുള്ളുവത്തികളെക്കൊണ്ടും പാട്ടു പാടിക്കുകയും  ദക്ഷിണ കൊടുക്കുകയും ചെയ്യുന്നു.
ദനഹാ പെരുന്നാൾ - പിറവത്തെ ഇരു പള്ളികളിലും ഒരേ ദിവസങ്ങളിൽ നടക്കുന്ന പള്ളി പെരുന്നാളുകൾ വളരെ പ്രസിദ്ധവും ജനകീയവുമാണ്.
സായാഹ്ന അത്ത ചമയം - ചിങ്ങമാസത്തിലെ അത്തം ദിവസം നടക്കുന്ന അത്തച്ചമയ ഘോഷയാത്ര പിറവത്തു സായാഹ്നത്തിൽ ആരംഭിക്കുന്നു ( തൃപ്പൂണിത്തുറ അത്തച്ചമയം രാവിലെ ആണ്) , പള്ളിക്കാവ് മീനഭരണി ആഘോഷം..
കളമ്പൂക്കാവില് പാന മഹോത്സവം മകരവിളക്ക് മഹോത്സവം പാറേക്കുന്നു ക്ഷേത്രം പിറവം വള്ളം കളി കാളവയൽ കാക്കൂർ
ടൂറിസം സ്ഥലങ്ങൾ കുട്ടികളുടെ പാർക്ക് പിറവം ആറ്റുതീരം പാർക്ക് കൂരുമല വ്യൂ പോയിൻറ് അരീക്കൽ വെള്ളച്ചാട്ടം മഴവിൽ പാലം, പാഴൂർ പാഴൂർ പടിപ്പുര എടയന്റെ തടാകം, പിറവം ഗതാഗത സൗകര്യം അടുത്ത വിമാനത്താവളം-നെടുമ്പാശേരി അടുത്ത റെയിൽവേ സ്റ്റേഷൻ- പിറവം റോഡ്‌ റെയിൽവേ സ്റ്റേഷൻ (വെള്ളൂർ) കൊച്ചി മെട്രോ - ബോട്ട് സേവനം - പിറവം
ഷോപ്പിംഗ് മാളുകളും തീയറ്ററും സബർബൻ മാൾ - പിറവം റിലയൻസ് ട്രെൻഡ്സ് ദർശന തിയേറ്റർ ആരോഗ്യ പരിപാലന കേന്ദ്രങ്ങൾ പിറവം സർക്കാർ ആശുപത്രി ജെ. എം. പി ആശുപത്രി കെയർവെൽ ആശുപത്രി ലക്ഷ്മി നഴ്സിങ്ങ് ഹോം പിറവം ആയുർവേദ ആശുപത്രി ശ്രീധരിയം നേത്ര ആശുപത്രി വിദ്യാഭ്യാസ സ്ഥാപനങ്ങൾ വ.
ഹയർ സെക്കൻഡറി സ്കൂൾ പിറവം ഗവ.
ഹയർ സെക്കൻഡറി സ്കൂൾ നാമക്കുഴി സെന്റ് ജോസഫ്സ് ഹൈയർ സെക്കൻഡറി സ്കൂൾ പിറവം എം. കെ. എം ഹൈയർ സെക്കൻഡറി സ്കൂൾ പിറവം ബി. പി. സി. കോളേജ്, പിറവം ഫാത്തിമ മാതാ ഇംഗ്ലീഷ് മീഡിയം സ്കൂൾ പിറവം ഗവ.
ഐ.ടി.ഐ. പിറവം B.T.C എഞ്ചിനീയറിംഗ് കോളേജ് വിജ്ഞാൻ ഇൻസ്റ്റിറ്റ്യൂട്ട്  ഓഫ് സയൻസ് ടെക്നോളജി എഞ്ചിനീയറിംഗ് കോളേജ് ടോക്ക് എച്ച് എഞ്ചിനീയറിംഗ് കോളേജ ജി. യു. പി. എസ് ഓണക്കൂർ സൗത്ത് അവലംബം
ക്രെഡിറ്റ്: എൽദോ പോൾ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) http://archive.eci.gov.in/se2001/background/S11/KL_Dist_PC_AC.pdf Archived 2009-03-04 at the Wayback Machine .
http://www.piravom.org Archived 2010-07-20 at the Wayback Machine .
പിരിഡോക്സിൻ ഇംഗ്ലീഷ് വിലാസം https://ml.wikipedia.org/wiki/Pyridoxine ഘടന
വെള്ളനിറമുള്ള, ജലത്തിൽ ലേയമായ,ക്രിസ്റ്റലീയഘടനയുള്ള ജീവകമാണ് പിരിഡോക്സിൻ .
B 6 എന്ന പേരിലാണ് സാധാരണ അറിയപ്പെടുന്നത്.
അൽട്രാവയലറ്റ് വികിരണങ്ങളിൽ വിഘടിക്കപ്പെട്ടുപോകുമെങ്കിലും ചൂടിനെ അതിജീവിക്കും.
അതുകൊണ്ടുതന്നെ പാകം ചെയ്യുമ്പോൾ ഈ ജീവകം നഷ്ടപ്പെട്ടു പോകില്ല.
പയറുവർഗ്ഗങ്ങൾ,പാൽ,മുട്ട,ഇറച്ചി,ധാന്യങ്ങൾ,പച്ചക്കറികൾ എന്നിവയിൽ സുലഭമായി അടങ്ങിയിരിക്കുന്നു.
ധാന്യകത്തിന്റെയും കൊഴുപ്പിന്റെയും ഉപാപചയത്തിൽ പ്രധാനപങ്കുവഹിക്കുന്നു.
പിരിൻ ഇംഗ്ലീഷ് വിലാസം https://ml.wikipedia.org/wiki/Pirin
തെക്കുപടിഞ്ഞാറൻ ബൾഗേറിയയിലെ ഒരു പർവ്വത നിരയാണ് പിരിൻ മലനിരകൾ .
ഈ മലനിരകളിലെ ഏറ്റവും ഉയരമുള്ള ഭാഗം സമുദ്രനിരപ്പിൽ നിന്ന് 2,914 മീറ്റർ ഉയരമുള്ള വഹ്രെൻ കൊടുമുടിയാണ് .